II. 
DE MORBIS LAPPONUM. 
Singula quaeque natio ex loco & vivendi genere quid peculiare 
contraxit, aliae nationi minus commune: gaudet enim unaquaeque 
suo naturae privilegio, laborat et communiter aliqua sua ex parte 
deficiens. Antiquissimos Germanos & Gothos ob fortitudinem omnes 
extulis .... 1 quos nunc, ut alias gentes, deliciae superarunt. 
Diaeta per quam homines vivimus, illa est quae corpus nostrum 
sustinet, curat et occidit; diversa diaeta nationum, diversos homines 
reddidit; proin paucissimis quibus primario ab aliis Europaeis differunt 
Lappones paucis praelibabo, ut dein, recensitis morbis, causa cuique 
facilius patescat. 
1. Lappones panibus destituuntur, nec panis vicarium habent. 
2. Vegetabilia cruda vel cocta destituuntur, uti olera, Lactuca, 
Leontodon, Cichorium, Brassica, Rapa, Raphanus, Armoracia, 
Daucus, Pastinaca, Solanum tuberosum. 
3. Fructus horeosj?] nec habet nec accipit, uti Poma, pyra, Cerasa, 
Pruna, Armeniaca, Persica, Grossularia spinosa, Amygdalus, 
Avellana, Nuces juglandi, nuclei pinus, Glandes; solum Baccas 
Ribis, Fragarise, Vacciniorum, Uvae ursi, Rubi. 
[4 saknas] 5. Edit per Hyemem carnes rhangiferinos, vere pisces, 
aestate rhangiferinum lac, autumno aves tetraones, omnes per se 
coctos absque additamento, adeoque quatuor species feruntur per 
annum, ex unica fere per quadrantem anni, numqam cibos mixtos. 
6. Aromata ipsi nulla in cibo; uti Salia, piper, sinapi, zingiber, 
Myristica, Caryophylli, Canella, Saccharum, Meli. 
7- Potus est aqua fontana vel nivalis exstillans mox e nive, et aqua 
in qua piscis vel caro cocta fuit, quam dem[um] edit. 
Vix umque assumit cibos fluidos, cochleari hauriendos, praeter¬ 
quam lac. 
1 Lucka i manuskriptet. 
